Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 493

2. Szakmai gyakorlat 2.1. Orgonajáték Katolikusok: Tudja eljátszani a jelölt — a népénekanyagban megadott 100 tétel kíséretét kottából orgonán vagy harmóniumon, rövid intonációval, — a magyar „Missa mundi” ordinariumot, szolgálatszerűen, 2001/87. szám — az Éneklő Egyház mise antifónáinak és zsoltárainak kíséretét (az orgonakönyv szerint, majd lehetőleg saját kísérettel is), — a gregorián tantárgy keretében tanult zsolozsmaanyag énekkíséretét, a zsoltár- és himnusz-versszakokhoz lehetőleg kétféle harmonizálással, — legalább 5, a népénekanyagban szereplő korált Bach (és más szerzők) feldolgozásaiból, — 20, különböző stílusú és terjedelmű — a jelölt tudásszintjének megfelelő — előadási darabot. Protestánsok: Legyen képes a jelölt eljátszani — a korálkönyvből az összes gyülekezeti ének kíséretét orgonán vagy harmóniumon, rövid intonációval, — 15 korálelőjátékot és 10 szabad művet, különböző nehézségi fokon, — a fentieken kívül 5 nehezebb pedálos korálelőjátékot (Orgelbüchlein) és 3 közepes nehézségű művet különféle stíluskörből, különböző ünnepkörökhöz kapcsolva. 2.2 Karvezetés Ismerje a jelölt a helyes test- és kéztartást, illetve a leggyakoribb ütemfajták vezénylését, avizókat és leintéseket. Tudja ezeket a gyakorlatban is készségszinten alkalmazni. Legyen jártas a kóruséneklésben és tájékozott a különböző hangfajok sajátosságainak megítélésében, tudjon alkalmazni egyszerű beéneklési gyakorlatokat. Tudjon középnehéz kétszólamú, illetve könnyebb három- és négyszólamú kórustételeket hangszeren előadni, valamely szólamot énekelve. Tudjon könnyebb két-, illetve háromszólamú karműveket betanítani és vezényelni. 2.3. Zongora kötelező tárgy A jelölt legyen képes: — természetes hangszerkezelésre, differenciált billentésre, — könnyebb zongoraművek (vagy átiratok) folyamatos lapról olvasására, valamint egyszerűbb zongorakíséretek színvonalas eljátszására, — skálákat játszani 7 # , 7 b előjegyzésig, 4 oktávon keresztül külön kézzel, párhuzamosan és ellenmozgásban, legato és non legato, fokozatosan gyorsuló tempóban. Tudjon játszani — hármas- és négyeshangzat-felbontásokat (futamszerűen is, négy oktávon keresztül), — oktávmeneteket, kromatikus skálát, glissandót, tremolót. Tudjon különböző stílusú zongoraműveket stílushűen előadni (pl. Bach: Kétszólamú invenciók, könnyebb bécsi klasszikus szonáták, Chopin-mazurkák, Bartók: Mikrokozmosz IV—V. füzet). B) Kántor-kórusvezető szak

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes